1890



1890 (MDCCCXC) a fost un an obișnuit al calendarului gregorian, care a început într-o zi de miercuri.

Evenimente

Ianuarie
 1 ianuarie: În Italia, un decret regal anunță constituirea coloniei Eritreea.
 6 ianuarie: Începutul domniei lui Béhanzin, rege al Dahomey (până în 1894).

Martie
 20 martie: Wilhelm al II-lea al Germaniei l-a demis pe Otto von Bismarck.

Mai
 20 mai: Se pune piatra de temelie a liceului Gheorghe Lazăr din București construit după planurile arhitectului F. Montaureanu.

Iulie
 3 iulie: Idaho devine cel de-al 43 stat al Statelor Unite ale Americii.
 10 iulie: Wyoming devine cel de-al 44-lea stat al Statelor Unite ale Americii.
 27 iulie: Vincent van Gogh s-a sinucis, trăgându-și un glonț în piept, murind două zile mai târziu.

Octombrie
 7 octombrie: Pe locul unde a funcționat, în perioada Regulamentului Organic, Curtea judecătorească, s-a pus piatra de temelie a Palatului Justiției, construit în stilul Renașterii franceze de arhitectul Cuțariada după planurile arhitectului francez, Albert Ballu. La finisarea lucrării va contribui și arhitectul Ion Mincu.
 9 octombrie: Familia Regală Română participă la punerea pietrei de temelie la Podul de la Cernavodă, finalizat în anul 1895.

Noiembrie
 23 noiembrie: Regele Willem al III-lea al Țărilor de Jos moare fără să lase moștenitori pe linie masculină și fiica sa Prințesa Wilhelmina devine regină, determinând Luxemburgul (care impunea un moștenitor pe linie masculină) să-și declare independența. Adolf, Ducele de Nassau devine Mare Duce de Luxemburg.

Decembrie
 29 decembrie: Masacrul de Wounded Knee. Ultimul conflict major între indienii Sioux și armata americană în care au fost masacrați 350 de amerindieni.

Nedatate 
 Parcul Național Yosemite. Rezervație națională în centrul Californiei, Statele Unite ale Americii, în munții Sierra Nevada. Măsoară 308.106 ha.

Arte, știință, literatură și filozofie 
 1890-1891: Claude Monet pictează Căpițe de fân.
1890-1892: Edgar Degas pictează Femeie pieptănându-se.
 Henri de Toulouse-Lautrec pictează Domnișoara Dihau la pian.
 Oscar Wilde publică Portretul lui Dorian Gray.
 Paul Cézanne pictează Les joueurs de cartes.
 Paul Gauguin pictează La ferme au Pouldu.
 Poetul indian Rabindranath Tagore publică Manasi.
 Vasile Conta publică la Paris, Fondements de la metaphysique.
 Vincent Van Gogh pictează Biserica din Auvers.

Nașteri 
 9 ianuarie: Karel Čapek, prozator și dramaturg ceh (d. 1938)
 19 ianuarie: Ștefan Procopiu, fizician român (d. 1972)
 24 ianuarie: Petre Iorgulescu-Yor, pictor român de etnie evreiască (d. 1939)
 3 februarie: Paul Scherrer, fizician elvețian (d. 1969)
 10 februarie: Boris Pasternak, scriitor rus, laureat al Premiului Nobel (d. 1960)
 31 martie: William Lawrence Bragg, fizician australian, laureat al Premiului Nobel (d. 1971)
 10 mai: Alfred Jodl, general german, șeful Statului Major al Înaltului Comandament al Wehrmachtului (d. 1946)
 19 mai: Ho Chi Minh (n. Nguyễn Sinh Cung), președinte al Republicii Democrate Vietnam (1945-1969), (d. 1969)
 4 iunie: Nae Ionescu, filosof și publicist, profesor universitar al Universității București (d. 1940)
 16 iunie: Stan Laurel (n. Arthur Stanley Jefferson), actor de film, regizor și scenarist american, a format alături de Oliver Hardy unul dintre cele mai bune cupluri de comici al tuturor timpurilor, de origine britanică (d. 1965)
 11 august: Richard Hette, sculptor român (d. 1981)
 13 august: Ellen Osiier, prima campioană olimpică la scrimă, daneză (d. 1962)
 20 august: H. P. Lovecraft (Howard Phillips Lovecraft), scriitor american (d. 1937)
 15 septembrie: Agatha Christie (n. Agatha Mary Clarissa Miller), scriitoare britanică (d. 1976)
 10 noiembrie: Agatha Caragiale, fiica scriitorului I.L. Caragiale (d. 1891)
 22 noiembrie: Charles de Gaulle, președinte al Franței (1958-1969), (d. 1970)
 5 decembrie: Fritz Lang (n. Friedrich Christian Anton Lang), regizor de film de origine austriacă (d. 1976)
 11 decembrie: Carlos Gardel (n. Charles Romuald Gardés), cântăreț și compozitor de tango din Columbia (d. 1935)

Decese 
 7 ianuarie: Augusta de Saxa-Weimar (n. Augusta Marie Luise Katharina), 78 ani, soția împăratului Wilhelm I al Germaniei (n. 1811)
 18 ianuarie: Regele Amadeo al Spaniei, 44 ani (n. 1845)
 4 februarie: Antoine, Duce de Montpensier (n. Antoine Marie Philippe Louis d'Orléans), 65 ani, fiul regelui Ludovic-Filip al Franței (n. 1824)
 16 mai: Helene de Bavaria (n. Caroline Therese Helene), 56 ani, prințesă bavareză, sora împărătesei Sisi a Austriei (n. 1834)
 29 iulie: Vincent van Gogh (n. Vincent Willem Van Gogh), 37 ani, pictor olandez (n. 1853)
 22 august: Vasile Alecsandri, 69 ani, scriitor și politician român (n. 1821)
 26 octombrie: Carlo Collodi (n. Carlo Lorenzini), 63 ani, scriitor italian (n. 1826)
 23 noiembrie: Regele William al III-lea al Olandei (n. Willem Alexander Paul Frederik Lodewijk), 73 ani (n. 1817)

Vezi și 
 Listă de conducători de stat din 1890

1890